હિન્દુધર્મ પ્રમાણે જમવા બેસીએ તે પહેલાં પ્રથમ રોટલી ગાયને આપવાની કહેવાય છે. જેના કારણે પહેલાંની પરંપરા જે સાચવીને બેઠા છે તેમના ઘરે આજે પણ ભોજન બને તો પ્રથમ ગાયમાતા માટે રોટલી નીકાળવામાં આવે છે. એટલું જ નહીં, પરંતુ ઘણી જ્ગ્યાએ તો ગાયમાતા પણ સમયસર રોટલી ખાવા માટે પહોંચી જતાં હોય છે. જોકે ધીમે-ધીમે આ પરંપરા ઓછી થતી જાય છે. આજની ફાસ્ટ લાઇફમાં તો ઘણા લોકો સમયસર જમવા પણ બેસતાં નથી. તો વળી કેટલાંય એવાં ઘર હશે જેમના ઘરે જમવાનો સમય પણ નક્કી નહીં હોય. આવા સમયે ગાય માટે રોટલી નીકાળવી એ અશક્ય વાત કહેવાય. ત્યારે માઉન્ટ આબુ નગરપાલિકાએ ગાયમાતાને પૂરતી રોટલીઓ મળી રહે તે હેતુસર ઘરે-ઘરે કચરો ઉઘરાવતા ટેમ્પો પર પ્રથમ રોટલી ગાયને આપવાની અપીલ કરી છે. એટલું જ નહીં, જ્યારે પણ તમે કચરો નાખવા માટે આવો તો એક રોટલી ગાય માટે લેતાં આવવું તેવી રજૂઆત કરી છે. સાથે જ એક ટેમ્પો પર એક પેટી પણ લગાવી છે જેથી કચરો નાખવા આવતા લોકો તેમાં ગાયની રોટલી મુકી શકે. જેથી ગાયને નકામી વસ્તુ ખાવી ન પડે, સાથે જ તેનું સ્વાસ્થ્ય પણ બરોબર રહે. ધર્મ કોઈ પણ હોય, મૂંગા પ્રાણી-પશુને ખોરાક આપવો તે સતકર્મ છે. આવી શરૃઆત આપણે પણ કરવા